OKRESNÁ PROKURATÚRA BRATISLAVA V 
Prokofievova 4, 851 01 Bratislava 5	

Číslo: 2 Pv 252/13/1105	Bratislava V 27.04.2016 
EEČ: 2-12-221-2016

U Z N E S E N I E

Trestná vec:	obv. XXXXX 
Trestný čin:	Prečin Krivá výpoveď a krivá prísaha podľa § 346 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov 
Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
povolanie: invalidný dôchodca
väzba: nie 
ktorá je trestne stíhaná pre trestný čin:
- Prečin Krivá výpoveď a krivá prísaha podľa § 346 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX V zo dňa 13.3.2014 spisová značka 2 Pv 252/13/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

-	dňa 15.08.2012, v čase od 15.50 hod. do 17.15 hod. na OO PZ XXXXX OPP OR PZ XXXXX V vypovedala po zákonnom poučení v procesnom postavení svedka - poškodeného pred povereným príslušníkom PZ v trestnej veci prečinu nebezpečného vyhrážania podľa §-360 ods. 1, ods. 2 písm. b) Trestného zákona, s poukazom na §-139 ods. 1 písm. c) Trestného zákona, vedenej pod sp. zn. XXXXX tak, že ju dňa 14.08.2012 v čase o 20.30 hod. v Bratislave v byte na XXXXX na balkóne fyzicky napadol jej brat XXXXX nar. XXXXX tým spôsobom, že ju rukami škrtil pod krkom, opakovane ju fackal po tvári, viackrát ju udrel päsťou pravej ruky do oblasti hlavy, počas útoku jej hovoril, „toto je iba začiatok tvojho konca, osobne sa postarám, aby si to nerozchodila a zabijem ťa“, čo u nej spôsobilo dôvodnú obavu o jej život a zdravie a týmto konaním jej spôsobil zranenia, a to bolesti hlavy v spánkovej oblasti obojstranne, zakrvácanie v oblasti okolia pravej zrenice a bolesti krku, ktoré si vyžiadali lekárske ošetrenie, následne tieto skutočnosti zopakovala na OO PZ XXXXX, kde po zákonnom
poučení v procesnom postavení svedka-poškodeného pred povereným príslušníkom
PZ dňa 19.10.2012 v čase od 09.00 hod. do 09.55 hod. pri konfrontácii so svojím
bratom-svedkom XXXXX uviedla, že ju tento dňa 14.08.2012 napadol a vyhrážal sa jej, ako aj tieto zopakovala dňa 31.01.2013 v čase od 09.00 hod. do 09.50 hod. pri konfrontácii so svedkom XXXXX ml., kedy okrem iného uviedla, že ju jej brat XXXXX dňa 14.08.2012 mlátil do tváre, fackoval, dusil, šklbal a vyhrážal sa jej, že ju zabije, ako aj do nej kopal a mlátil ju ako divá sviňa, pričom tieto skutočnosti boli v príkrom rozpore s výpoveďami svedkov XXXXX, ktorí popreli, že by sa bol uvedený skutok stal, ako aj boli v rozpore s ostatnými zadováženými dôkazmi, pričom následne vyššie uvedené trestné stíhanie vedené vo veci bolo uznesením povereného príslušníka PZ podľa §-215 ods. 1 písm. a), ods. 4 Trestného poriadku, zo dňa 11.02.2013, ktoré nadobudlo právoplatnosť dňa 27.02.2013 zastavené, lebo bolo zistené, že sa nestal skutok, pre ktorý sa trestné stíhanie viedlo. 

Uznesením prokurátora Okresnej prokuratúry XXXXX V zo dňa 13.3.2014, spisová značka 2 Pv 252/13/1105, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	24 mesiacov
 
Odôvodnenie:
Vyšetrovateľ PZ z Okresného riaditeľstva PZ SR OVK XXXXX V, uznesením
sp. zn. XXXXX zo dňa 18.04.2013 podľa §-199 ods. 1 Tr. por.
začal trestné stíhania a súčasne podľa §-206 ods. 1 Tr. poriadku vzniesol obvinenie
pre pokračovací prečin krivého obvinenia podľa §-345 ods. 1 Trestného zákona, v
jednočinnom súbehu s pokračovacím prečinom krivej výpovede a krivej prísahy
podľa §-346 ods. 1 Trestného zákona XXXXX. Dňa 24.02.2014 vyšetrovateľ PZ z OKP OR PZ v Bratislave V upozornil do zápisnice o výsluchu obvinenú na zmenu právnej kvalifikácie stíhaného skutku. Po skončení prípravného konania predložila vyšetrovateľka PZ z OR PZ OVK XXXXX V na tunajšiu prokuratúru spisový materiál, spolu s návrhom na podmienečné zastavenie trestného stíhania obv. XXXXX podľa §-216 Trestného poriadku. Preskúmaním predmetného návrhu, spolu so spisovým materiálom som dospel k záveru, že takýto postup bol zákonný. Obvinená XXXXX sa vo svojej výpovedi pred vyšetrovateľom PZ ku spáchaniu prečinu priznala, čím bola splnená i podmienka uvedená v ustanovení §-u 216 ods. 1 písm. a) Tr. por. teda, že obvinený vyhlási, že spáchal skutok pre ktorý je trestne stíhaný a toto priznanie urobil dobrovoľne a vážne. S podmienečným zastavením trestného stíhania súhlasí. XXXXX bola uložená skúšobná doba v trvaní 24 mesiacov. Uznesenie o podmienečnom zastavení trestného stíhania nadobudlo právoplatnosť dňa 01.04.2014. Skúšobná doba teda uplynula dňa 01.04.2016. Preskúmaním vyšetrovacieho spisu som dospel k záveru, že obv. XXXXX v čase plynutia skúšobnej doby podmienečného zastavenia trestného stíhania nebola prejednávaná pre žiadny trestný čin. Pokiaľ ide o náhradu škody, konštatujem, že poškodený bol verejný záujem. Vzhľadom na osobu obvinenej XXXXX a na tú skutočnosť, že doposiaľ nebola súdne trestaná ani prejednávaná pre priestupok, v jej prípade ide v podstate o náhodné vybočenie z rámca slušného správania je potrebné skonštatovať, že sa počas plynutia skúšobnej osvedčila. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Miroslav Drozd
prokurátor